Í kvöld föstudaginn 9. ágúst milli 20:15 – 22:15 geta gestir og gangandi rölt í rólegheitum um Dalvík , ef þeir sjá tvo logandi kyndla í garði eða við hús þá er um að gera að droppa inn og fá að smakka fiskisúpu og njóta þess að spjalla í rólegheitum við gestgjafana og gesti . Á þessu kvöldi tendra bæjarbúar ljósaseríur við hús sín og þá er ljúft að fá sér göngutúr um bæinn , skoða ljós og skreytingar , kíkja í heimsókn , smakka súpu og kynnast nýju fólki . Hver og einn er með sína uppskrift af fiskisúpu . Þetta er og mun verða partur af stemmningu Fiskidagsins mikla , þáttur í að sýna gestum byggðarlagsins gestrisni okkar og hluti af því að gera lífið skemmtilegt og mynda ljúfa og rólega stemmningu fyrir daginn stóra . Öll húsin í Steintúni , Miðtúni og Hringtúni með í súpu í einni stöð í Hringtúninu .